Fujitsu Siemens Computers

Fujitsu Siemens Computer B.V. (lühend. FSC) oli Jaapani ning Saksamaa IT-tarnija ja viimane maailmamastaabis Euroopa ja Saksa osalusega arvutitootja. Ettevõte asutati 1999. aastal 50/50 osalusega ühisettevõttena Jaapani Fujitsu Limited ja Saksamaa Siemens AG vahel. 1. aprillil 2009 sai ettevõttest Fujitsu-poolse Siemensi-osa väljaostu tulemusel Fujitsu Technology Solutions, mis võttis FSC tegevuse üle. Fujitsu Siemens Computers' tootevalikus olid pihu-, süle- ja lauaarvutid, serverid ja varundus, suurettevõtte-klassi IT-infrastruktuuri lahendused ja teenused. FSC omas kohalolekut Euroopa, Lähis-Ida ja Aafrika võtmeturgudel, ning mujal turustatud tooteid müüdi Fujitsu kaubamärgi all, kus teenuste-divisjon laienes 170 riigile üle maailma. Fujitsu Siemens Computers asetas oma fookuse "rohelisele" IT-le ja ettevõtet peeti rohelise IT liidriks ja innovaatoriks erinevate öko- ja keskkonnamärgistuste seas, nagu Energy Star ja Nordic swan. Fujitsu poole pealt hargneb ettevõtte ajalugu 1980ndate keskpaika, mil liideti Soome Nokia ja Rootsi Ericssoni PC-divisjonid ajal, kui Ericssoni personaalarvuteid tunti nende ergonoomika ja eredate värvide järgi. Nokia Data müüdi Briti firmale International Computers Limited (ICL). Hiljem haaras ICL-i enda alla Fujitsu. Iroonilisel kombel oli Fujitsu algselt Fuji Electric-u andmedivisjon, ning selle nimi tuletati allüksuse asutaja-firmade nimedest: "Fu" nimest Furukawa Electric zaibatsu, ja "Ji" sõnast jimensu, mis oli jaapanikeelne transliteratsioon nimest Siemens. Nokia MikroMikko kompaktarvutite seeria tootmist jätkati Espoos Kilo linnaosas asuvates tehastes. Komponente, nagu emaplaate ja Etherneti võrguadaptereid toodeti kohapeal seni, kuni tootmine viidi üle Taiwanisse. Rahvusvaheliselt turustati Fujitsu poolt MikroMikko seeriat ErgoPro nime all. Saksa pool ettevõttest nimega Siemens Nixdorf Informationssysteme oli Nixdorf Computer ja Siemensi andmeside- ja infotehnoloogia-haru liitumise tulemus. Novembris 2008 anti teada, et Fujitsu ostab ära ühisettevõtte Siemensi osa umbes 450 miljoni euro eest ja tehing läks käiku 1. aprillist 2009. Peale ülevõttu sai ettevõte uue nime Fujitsu Technology Solutions. FSC vana koduleht ei ole enam saadaval. Ostujärgselt turustab ettevõte oma tooteid vaid Fujitsu kaubamärgi all. Järglaseks saanud Fujitsu Technology Solutions (FTS) hoiab siiani käigus oma Saksamaal tegutsevaid üksusi. FTS on Euroopa suurim arvutifirma mitme tütarettevõttega Lähis-Idas ja Aafrikas. Peakorter on Münchenis. Fujitsu Siemens Computersi kaubavalikus olid järgmised tooted: Meediakeskus ACTIVITY Sülearvutid AMILO AMILO PRO CELSIUS Mobile ESPRIMO Mobile LIFEBOOK Liteline PCD SCENIC Mobile Lauaarvutid SCALEO SCENIC ESPRIMO AMILO DESKTOP Tööjaamad CELSIUS Tahvelarvutid STYLISTIC Muudetava kujuvormiga arvutid LIFEBOOK Pihuarvutid Pocket LOOX Tööstusstandardi serverid PRIMERGY PRIMERGY BladeFrame Missioonikriitilised IA64 serverid PRIMEQUEST UNIXi-põhised serverid SPARC Enterprise Servers PRIMEPOWER 250, 450, 900, 1500, 2500 S/390-ühilduvad suurarvutid S- ja SX- seeria tooted Lameekraanid Myrica LCD-televiisorid Plasmateleviisorid Vedelkristallkuvarid SCALEOVIEW SCENICVIEW Arvutikuvarid Operatsioonisüsteemid SINIX – Unixi variant, hiljem uue nimega Reliant UNIX, saadaval RISC- ja S/390-ühilduvatele platvormidele BS2000 – EBCDIC-põhine operatsioonisüsteem SPARC, x86 ja S/390-ühilduvatele süsteemidele VM2000 – EBCDIC-põhine hüperviisor S/390-ühilduvale platvormile, mis on võimeline ajama mitut BS2000 ja SINIX virtuaalarvutit. Fujitsu Technology Solutions ametlik koduleht